Гаранција

између

Републике Србије коју заступа Влада Републике Србије,

поступајући преко Министарства финансија

као Гаранта

и

Deutsche Bank AG, Paris Branch

као Првобитног зајмодавца

и

Deutsche Bank AG, Paris Branch

као Агентa

и

Deutsche Bank AG, Paris Branch

као Водећег мандатног аранжера

која се односи на Уговор о кредитном аранжману у износу од 97.151.728,00 евра уз подршку BPIAE

24. јуна 2024. године

Садржај

[1. Дефиниције и тумачење](#_Toc148118251)

[2. Гаранција и обештећење](#_Toc148118252)

[3. Продужена гаранција](#_Toc148118253)

[4. Заштита Финансијских страна](#_Toc148118254)

[5. Изјаве и гаранције](#_Toc148118255)

[6. Обавезе](#_Toc148118256)

[7. Плаћања](#_Toc148118257)

[8. Обавештења](#_Toc148118259)

[9. Валутно обештећење](#_Toc148118260)

[10. Остале одредбе](#_Toc148118261)

[11. Меродавно право и прихватање надлежности](#_Toc148118262)

[12. Одрицање од имунитета](#_Toc148118263)

**ОВА ГАРАНЦИЈА** закључена је дана 24. jуна 2024. године

**ИЗМЕЂУ**:

1. **Републике Србије**, коју заступа Влада Републике Србије, поступајући преко Министарства финансија, као гаранта („**Гарант**”);
2. **Deutsche Bank AG, Paris Branch** као првобитног зајмодавца („**Првобитни зајмодавац**”);
3. **Deutsche Bank AG, Paris Branch** као главног мандатног аранжера и структурирајуће банке („**Водећи мандатни аранжер**”); и
4. **Deutsche Bank AG, Paris Branch** као агента у своје име и у име других Финансијских страна („**Агент**”),

(где свако од Гаранта, Првобитног зајмодавца и Агента означава С**трану**).

**ИМАЈУЋИ У ВИДУ ДА:**

(А) Гарант и Финансијске стране склапају ову Гаранцију у вези са Уговором о кредитном аранжману (како је дефинисано у наставку).

(Б) У складу са уговором о кредитном аранжману, од датума његовог датирања, закљученог између Електродистрибуције Србије д.о.о. Београд („**Зајмопримац**”), Агента и Првобитног зајмодавца („**Уговор о кредитном аранжману**”), Зајмодавци су се сагласили да Зајмопримцу обезбеде кредит изражен у еврима у максималном износу од 97,151,728.00 ЕУР, у складу са условима тог уговора.

(Ц) Зајмодавци су корисници полисе осигурања који је Зајмодавцима издао BPIAE („**BPIAE** **полиса**”), према којој BPIAE пристаје да осигура одређене обавезе Зајмопримца према Уговору о кредитном аранжману, под условима и у складу са одредбама Уговора о кредитном аранжману.

(Д) Након исплате Зајмодавцима било каквог потраживања у складу са BPIAE полисом, BPIAE ће извршити суброгацију у права Зајмодаваца, у складу са условима из Финансијских докумената и BPIAE полисе.

(Е) Гаранту је, даном ове Гаранције, достављена копија Уговора о кредитном аранжману, са чијим условима је и упознат.

**СТРАНЕ СУ СА САГЛАСИЛЕ О СЛЕДЕЋЕМ:**

1. ДЕФИНИЦИЈЕ И ТУМАЧЕЊЕ
   1. Дефиниције

У овој Гаранцији:

1. Обавезе Зајмопримца има значење које му је дато у клаузули 2.1(а) (Гаранција);
2. Затезна камата означава стопу од два (2) процента годишње;
   1. Тумачење

(а) Термини написани великим словима који су дефинисани Уговором о кредитном аранжману имају исто значење у овој Гаранцији, осим ако изричито нису другачије дефинисани у Гаранцији.

(б) Одредбе клаузуле 1.2 (Тумачење) Уговора о кредитном аранжману примењују се на ову Гаранцију као да су њен саставни део, осим што се позивање на Уговор о кредитном аранжману треба тумачити као на позивање на Гаранцију.

1. ГАРАНЦИЈА И ОБЕШТЕЋЕЊЕ
   1. Гаранција и обештећење

Гарант неопозиво и безусловно:

(а) гарантује свакој Финансијској страни правовремено извршење свих обавеза Зајмопримца према Уговору о кредитном аранжману („**Обавезе Зајмопримца**”);

(б) обавезује се Финансијским странама да ће сваки пут када Зајмопримац не плати било који доспели износ садржан у Обавезама Зајмопримца, Гарант одмах на захтев платити тражени износ као да је главни дужник; и

(ц) сагласан је са Финансијским странама да уколико, из било ког разлога (укључујући неизвршивост и незаконитост било које Обавезе Зајмопримца), било који износ који се захтева по основу уговора о кредитном аранжману није надокнадив на основу гаранције, да ће, као независну и примарну обавезу, обештетити Финансијске стране на њихов захтев за било који трошак, губитак или обавезу насталу као резултат тога што Зајмопримац није платио износ који би, из тог разлога, био обавезан да плати на дан његове доспелости. Износ обештећења који Гарант плаћа неће премашити износ који би морао да плати по овом основу да је тражени износ био надокнадив по основу гаранције.

* 1. Камата

(а) Гарант ће платити Финансијским странама камату на све дуговане износе по овој Гаранцији од дана када Финансијске стране захтевају плаћање од Гаранта до исплате тих износа по Затезној камати (пре и после било које пресуде).

(б) Затезна камата (уколико није плаћена), која проистиче из доспелог неплаћеног износа, биће наплаћена са заосталим износом на крају сваког Каматног периода (како је дефинисано Уговором о кредитном аранжману) применом на тај заостали износ, али ће остати тренутно доспела и наплатива.

1. ПРОДУЖЕНА ГАРАНЦИЈА
   1. Продужена гаранција

Обавезе Гаранта по овој Гаранцији:

(а) продужена су гаранција и биће проширене на крајњи износ Обавеза Зајмопримца, без обзира на било какво плаћање у међувремену или ослобађање од плаћања у целини или делимично;

(б) требају бити додатак и ни на који начин не требају угрозити другу гаранцију или обезбеђење, нити се спојити са другом гаранцијом или обезбеђењем које Финансијске стране могу имати сада или у будућем периоду.

* 1. Престанак обавеза по гаранцији

Уколико, без обзира на клаузулу 3.1 (Продужена гаранција), обавезе Гаранта по овој Гаранцији престану да буду продужене обавезе, Гарант остаје одговоран за све Обавезе Зајмопримца од дана њиховог престанка (било траженог или не), као и без обзира да ли је Зајмопримац у доцњи у односу на Обавезе Зајмопримца.

* 1. Повраћај

У случају да је било какво отписивање, ослобађање или аранжман (било да је у вези са Обавезама Зајмопримца или било којим обезбеђењем тих обавеза или на неки други начин) учињено од стране Финансијских страна, у целини или делимично, по основу било којег плаћања, обезбеђења или другог располагања које је избегнуто или се треба вратити за потребе стечаја, ликвидације или других потреба, без ограничења, онда се одговорност Гаранта по овој Гаранцији наставља или се поново успоставља као да отписивање, ослобађање или аранжман нису ни наступили.

1. ЗАШТИТА ФИНАНСИЈСКИХ СТРАНА
   1. Одустанак од права на одбрану

На обавезе Гаранта по овој Гаранцији, осим за потребе ове клаузуле, неће утицати радње, пропусти или ствари које могу смањити, ослободити или утицати на било коју од таквих обавеза (без обзира да ли је познато Гаранту или било којој Финансијској страни), укључујући:

(а) сагласност или одустанак дат Зајмопримцу или било ком другом лицу у било које време или договор са Зајмопримцем или неким од других лица;

(б) ослобађање од плаћања Зајмопримца или било ког другог лица под условима било ког договора или уговора са било којим кредитором Зајмопримца;

(ц) било коју измену, новацију субјеката, допуну, продужење (доспелости или нечег другог) или понављање (основне и друге природе) или замени било ког Финансијског документа или било ког споразума, инструмента или обезбеђења (колико год основног);

(д) свако одлагање, ослобађање, смањење, недоказивост плаћања или друге сличне околности које утичу на обавезе Зајмопримца према Финансијским документима, које настају као резултат стечајног, ликвидационог или поступка престанка или на основу било ког закона, уредбе или правила, тако да се свака таква обавеза Гаранта према Гаранцији може тумачити као да такве околности нису ни постојале;

(е) приватизацију Зајмопримца или било који други аранжман којим Република Србија престаје, директно или индиректно, да контролише удео у власничком капиталу Зајмопримца или било коју другу промену власништва или контроле над Зајмопримцем (где „контрола” означава овлашћење за одлучивање о руковођењу и пословним политикама ентитета или контролу састава скупштине или именовање директора или другог истоветног органа, било путем власништва над гласачким капиталом, уговора или на други начин);

(ф) преузимање, измена, поравнање, обнова, ослобађање од плаћања или одбијање или занемаривање да се искористи или изврши неко право, правно средство или хартија од вредности или обезбеђење над имовином Зајмопримца или било ког другог лица или пропуштање давања формалних изјава или непоступање по било ком формалном или другом захтеву по основу било ког инструмента или пропуштање реализације пуне вредности било ког средства обезбеђења;

(г) било какву немогућност или недостатак утицаја, овлашћења или правног субјективитета или распуштање или промена чланова или правног статуса Зајмопримца или било ког другог лица (укључујући реорганизацију, спајање или пренос или потпуну или делимичну приватизацију Зајмопримца или било ког другог лица);

(х) сваку наводну обавезу Зајмопримца или било ког другог лица према Финансијским странама (или било које обезбеђење такве обавезе) која постане у потпуности или делимично ништава, неважећа, незаконита или неизвршива из било ког разлога;

(и) сваки стечајни поступак или сличну процедуру; или

(ј) свако плаћање у складу са BPIAE полисом.

* 1. Непосредни регрес

(а) Гарант се одриче било ког права које може имати на први захтев било које Финансијске стране (или повереника или заступника који делује у њихово име) да поступи или изврши неко од права или обезбеђење или потраживање од било ког лица пре него што затражи од Гаранта према овог Гаранцији.

(б) Ово одрицање од права се примењује без обзира на било који закон или одредбу Финансијских докумената или било ког документа који одређује супротно.

* 1. Апропријације

Док све Обавезе Зајмопримца не буду неопозиво исплаћене у потпуности, свака Финансијска страна (или повереник или заступник у њихово име) може:

(а) одустати од примене или извршења новчаних потраживања, средстава обезбеђења или права на те износе које држи или прима одређена Финансијска страна (или било који повереник или заступник у њено име), у погледу тих износа, или их може применити и спровести на начин који сматра прихватљивим (било у корист тих или других износа), док Гарант неће бити у могућности да стекне било какве користи од истих; и

(б) држати на привременом каматоносном рачуну све новчане уплате примљене од сваког Гаранта или на рачуну по основу било које обавезе Гаранта на основу ове Гаранције.

* 1. Неконкурентност

(а) Док све Обавезе Зајмопримца не буду у потпуности неопозиво плаћене и испуњене и осим ако Агент другачије не наложи (поступајући према упутствима Финансијских страна), Гарант неће користити своја права која може имати због извршавања својих обавеза по основу ове Гаранције или било ког износа који се плаћа, односно обавезе која проистиче из ове Гаранције да:

* + - 1. се наплати од Зајмопримца;
      2. потражује било какав новчани допринос од било ког другог гаранта за Обавезе Зајмопримца;

* + - 1. искористи (у целини или делимично, путем суброгације или на други начин) било која права Финансијских страна по основу Финансијских докумената или других гаранција или средстава обезбеђења преузетих у складу или у вези са Финансијским документима;
      2. покрене судски или други поступак за добијање налога којим се од Зајмопримца тражи да изврши одређено плаћање или изврши одређену обавезу, за коју Гарант јемчи, за њу се обавезао се или је обештећује по основу ове Гаранције;
      3. искористи право на компензацију потраживања према Зајмопримцу; и/или
      4. потражује или тврди статус кредитора Зајмопримца у конкуренцији са Финансијским странама.

(б) Уколико Гарант прими било какву корист, исплату или расподелу средстава по основу горепоменутих права, он ће задржати стечене користи, плаћања или расподелу средстава у корист Финансијских страна (у мери у којој је неопходно омогућити да се сви износи који јесу или постану плативи Финансијским странама од стране Зајмопримца или у вези са Финансијским документима исплате у потпуности) и одмах ће платити или пренети средства Финансијским странама или према њиховим упутствима.

1. ИЗЈАВЕ И ГАРАНЦИЈЕ

Гарант изјављује и гарантује свакој Финансијској страни, сваког дана, да се његове обавезе према овој Гаранцији настављају у складу са условима постављеним у клаузулама од 5.1 (Статус) до 5.13 (Истинитост информација), испод.

* 1. Статус

Има овлашћења да поседује имовину и обавља сопствене операције и активности током њиховог спровођења.

* 1. Обавезе

(а) Преузете обавезе по овој Гаранцији су законске, важеће, правно обавезујуће и спроводиве.

(б) Гарант потврђује да делује за свој рачун, а не за рачун економског корисника (стварног власника) или било ког другог лица, у смислу члана 3, параграф 1, реченица 1, број 2, параграф 4 немачког Закона о прању новца.

* 1. Овлашћења и капацитет

(а) Гарант има овлашћење да закључи ову Гаранцију и да користи права и извршава обавезе у складу са овом Гаранцијом, као и да предузима све радње потребне за извршење ове Гаранције, остваривање права и испуњење преузетих обавеза.

(б) Гаранција је у складу са законом којим је одобрен буџет Републике Србије за текућу годину (Закон о буџету Републике Србије за 2024. годину, „Службени гласник РС”, број 92/23).

* 1. Ауторизација

Све радње, услови и остале ствари требају бити урађене, испуњене и извршене на начин да:

(а) дозволе закључивање Гаранције и испуњење свих обавеза према овој Гаранцији;

(б) осигурају да су обавезе из Гаранције важеће, правно обавезујуће и спроводиве у складу са њеним условима; и

(ц) учине ову Гаранцију правно прихватљивом као доказ на судовима у Републици Србији и Енглеској.

* 1. Сагласности

Све сагласности и сви поднесци који су захтевани од Гаранта за обављање пословања према тренутном стању ствари и у вези са прихватањем, извршењем, валидношћу, спровођењем и прихватањем доказа у вези ове Гаранције су безусловно добијени и ступили на снагу.

* 1. Искључење противправности

Закључивање ове Гаранције, као ни извршење било којих обавеза у складу са њом, није, нити ће:

(а) бити у сукобу са Уставом Републике Србије или са статутарним документима било којег од државних органа; или

(б) кршити било који закон, пропис, пресуду или налог који се примењује на Гаранцију, укључујући, али не ограничавајући се на све важеће прописе о државном буџету или јавном дугу; или

(ц) прекршити било који споразум или обавезујуће услове за Гаранта или његову имовину.

* 1. Pari passu рангирање

Обавезе плаћања по основу ове Гаранције рангирају се најмање једнако (pari passu) са потраживањима свих других необезбеђених и неподређених поверилаца у вези са Спољним задужењем, осим оних обавеза чија је примена законом дефинисана као обавезујућа.

* 1. Меродавно право

У сваком поступку који се води у Републици Србији у вези са овом Гаранцијом, избор Енглеског права као меродавног права за ову Гаранцију и свака пресуда или арбитражна одлука донета у Енглеској, биће признати и извршени.

* 1. Приватне и комерцијалне радње

(а) Гарант подлеже примени грађанских и комерцијалних прописа у погледу својих обавеза по основу ове Гаранције.

(б) Закључење ове Гаранције и спровођење права и извршење обавеза Гаранта по основу ове Гаранције представљаће приватну и комерцијалну радњу предузету у приватне и комерцијалне сврхе, док Гарант није овлашћен да се позива на имунитет од тужбе, извршења, заплене или другог правног поступка у вези са овом Гаранцијом, осим у вези са било којим садашњим или будућим:

* + - 1. „просторијама дипломатске мисије”, у складу са термином који је дефинисан у складу са Бечком конвенцијом о дипломатским односима, потписаном 1961. године;
      2. „конзуларним просторијама” у складу са термином који је дефинисан у складу са Бечком конвенцијом о конзуларним односима, потписаном 1963. године;
      3. имовином која не може бити у промету;
      4. војном имовином или војним средствима и зградама, оружјем или опремом намењеном за одбрану, државну и јавну безбедност;
      5. потраживањима чије је уступање законом ограничено;
      6. природним богатствима, предметима заједничке употребе, мрежама у јавној својини, сливном земљишту и водним објектима у јавној својини, заштићеним природним наслеђем у јавној својини и културним наслеђем у јавној својини;
      7. непокретностима у јавној својини које, делимично или у целини, користе органи Републике Србије, аутономне покрајине или локалне самоуправе за остваривање својих права и обавеза;
      8. акцијама и уделима државе, аутономне покрајине или локалне самоуправе у компанијама и јавним предузећима, осим у случају да је конкретан ентитет дао сагласност за успостављање права залоге над тим акцијама и уделима; или
      9. покретном и непокретном имовином здравствених установа, осим ако је хипотека успостављена одлуком Владе;

имовина наведена у ставовима од (i) до (ix) изнад (укључујући) је „**Изузета имовина**”.

* 1. Без поднесака

У складу са законима Републике Србије није неопходно да ова Гаранција буде поднета, евидентирана или уписана код било ког суда или другог органа такве надлежности, осим уноса релевантних података о или у вези Гаранције у евиденцију јавног дуга коју води Министарство финансија Републике Србије и њихово праћење у складу са Законом о јавном дугу („Службени гласник РС” бр. 61/05, 107/09, 78/11, 68/15, 95/18, 91/19 и 149/20), нити је неопходно да се на ову Гаранцију или у вези са њом плаћају било какве накнаде за оверавање, регистрацију, јавнобележничке или друге Порезе или накнаде.

* 1. Порески одбитак

Према овој Гаранцији, није предвиђено да се врши било какав одбитак за или на рачун Пореза од било које уплате која се може извршити по овом основу.

* 1. Судски спорови

Ниједан спор, парница, арбитража или управни поступак није покренут или је у току, колико је познато, против Гаранта, који би сам по себи или заједно са другим споровима или поступцима могао имати материјално негативан утицај на пословање, имовину или финансијско стање Гаранта.

* 1. Исправност информација

Све материјалне информације достављене Финансијској страни од стране Гаранта или у његово име, у вези са овом Гаранцијом, су тачне у свим материјалним аспектима и не доводе у заблуду у било ком материјалном погледу.

* 1. Примена прописа за борбу против мита и корупције

(а) Пословање

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, нису прекршили у било ком материјалном смислу, у контексту пројекта чији је саставни део Комерцијални уговор, било који Пропис за борбу против мита и корупције.

(б) Поступци/истраге

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, нису стране у поступку или су примиле писмено обавештење о било каквом потраживању, радњи, тужби, истрази, поступку или другом формалном испитивању, покренутом или у поступку припреме од стране било ког владиног или регулаторног ентитета у вези са било којим стварним или наводним кршењем било ког Прописа за борбу против мита и корупције, у контексту пројекта чији је саставни део Комерцијални уговор.

(ц) Политике и процедуре

Гарант је успоставио, одржава, спроводи и одржаваће и спроводити политике и процедуре донете да обезбеде поштовање свих Прописа о борби против мита и корупције од стране Гаранта, његових одељења, министарстава и агенција, у контексту пројекта чији је саставни део Комерцијални уговор.

* 1. Прописи за борбу против прања новца

(а) Пословање

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, нису страна која је учествовала у било којој активности која би прекршила било коју одредбу Прописа о борби против прања новца, у контексту пројекта чији је саставни део Комерцијални уговор.

(б) Поступци/Истраге

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, нису стране у поступку или су примиле писмено обавештење о било каквом потраживању, радњи, тужби, истрази, поступку или другом формалном испитивању, покренутом или у поступку припреме од стране било ког владиног или регулаторног ентитета у вези са било којим стварним или наводним кршењем било ког Прописа за борбу против прања новца, у контексту пројекта чији је саставни део Комерцијални уговор.

(ц) Политике и процедуре

Гарант је успоставио, одржава, спроводи и одржаваће и спроводити политике и процедуре донете да обезбеде поштовање свих Прописа о борби против прања новца од стране Гаранта, његових одељења, министарстава и агенција, у контексту пројекта чији је саставни део Комерцијални уговор.

* 1. Санкције

(а) Клаузула о идентитету

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, у контексту пројекта чији је саставни део Комерцијални уговор, није лице које је Мета санкција.

(б) Поступање са Метама санкција

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, у контексту пројекта чији је саставни део Комерцијални уговор, немају или намеравају да обављају пословне или друге послове:

* + - 1. у држави или на територији која је Санкционисана територија; или
      2. са било којом Метом санкција или са одређеним лицем на мети санкција за замрзавање средстава које су увеле УН, ЕУ, ОФАК или ЊКВ (Његово Краљевско Височанство); или
      3. који укључују робу или услуге пореклом са Санкционисане територије или отпремљене до, преко или са Санкционисане територије или на Санкционисаној територији, у власништву или регистрованим пловилима или авионима или финансирају или субвенционишу било шта од наведеног.

(ц) Политике и процедуре

Гарант је успоставио, одржава, спроводи и одржаваће и спроводити политике и процедуре донете да спрече кршење прописа о Санкцијама његових одељења, министарстава и агенција, у контексту пројекта чији је саставни део Комерцијални уговор.

(д) Поступци/Истраге

Гарант, његова одељења, министарства, агенције или министри, нити било који ентитет који контролише, нити, према његовим сазнањима, било које повезано лице или страна које делује у име Гаранта, у контексту пројекта чији је саставни део Комерцијални уговор и/или трансакција предвиђених Уговором о кредитном аранжману или овом Гаранцијом, не знају или немају разлога да верују да је било ко од њих могао постати или већ јесте предмет истрага или судских поступака у вези са Санкцијама.

(е) Мета санкција

Ни једна Мета санкција није укључена, директно или индиректно, у погледу пројекта којим Комерцијални уговор чини део или трансакције обрађене у Уговор о кредитном ангажману и овој Гаранцији на било који начин или ће бити укључена током трајања Комерцијалног уговора, Уговора о кредитном аранжману и ове Гаранције .

(ф) Ограничено Финансијска страна

(i) Изјаве дате у горе наведеним Одредбама о санкцијама не се примењују на Гаранта ако и у мери у којој давање таквих изјава резултира кршењем или сукобом са Уредбом о блокади.

(ii) У односу на сваку Финансијску страну која о томе обавести Агента (свака **Ограничено финансијска страна**), Одредбе о санкцијама се неће примењивати у корист те Ограничено финансијске стране ако и у мери у којој би довеле до кршења или сукоба са или одговорности према правилима Уредбе о блокади.

(iii) У вези са било којом изменом, одустанком, решењем, одлуком суда или другог административног органа (укључујући одлуку о убрзању) или упутством („**Конкретна мера**”) која се односи на било који део Одредаба о санкцијама за коју Финансијска страна, која је Ограничено финансијска страна, нема користи у складу са параграфом (ii) изнад, Ангажована средства те Финансијске стране биће искључена у сврху утврђивања да ли је добијена сагласност потребних Финансијских страна или да ли је Конкретна мера предузета по захтеву Финансијских страна.

1. ОБАВЕЗЕ

Гарант се обавезује на испуњење обавеза према свакој Финансијској страни, од дана ове Гаранције, све док не престане да има икакве обавезе (стварне или условне) по овој Гаранцији, у складу са условима наведеним у клаузулама од 6.1 (Ауторизација) до 6.5 (Финансијска документа).

* 1. Ауторизација

Гарант ће урадити све што је неопходно да омогући законито преузимање својих обавеза и њихово извршавање по овој Гаранцији, као и да обезбеди законитост, важење, спроводивост и прихватање ове Гаранције као доказа у Републици Србији и Енглеској.

* 1. Исправност информација

(a) Гарант неће предузимати никакве радње које могу проузроковати да било које од датих изјава у клаузули 5 (Изјаве) буде нетачне у било ком тренутку током трајања ове Гаранције.

(б) Гарант ће обавестити Агента о настанку било ког догађаја који резултира или за који се може разумно очекивати да ће довести до тога да било која изјава дата у клаузули 5 (Изјаве) буде нетачна у тренутку када је дата или када је потребно да се понови.

* 1. Pari passu рангирање

У складу са прописима Републике Србије, Гарант ће осигурати да потраживања Финансијских страна према њему по овој Гаранцији буду рангирана најмање pari passu са потраживањима свих његових осталих необезбеђених поверилаца.

* 1. ММФ

Гарант ће осигурати да ће све време трајања ове Гаранције наставити да буде члан Међународног монетарног фонда и да ће бити потпуно квалификован да користи општа средства Међународног монетарног фонда.

* 1. Финансијска документа

Гарант ће доставити Агенту Закон о буџету Републике Србије (у довољном броју примерака за све Зајмодавце), чим постане доступан, али у сваком случају у року од сто осамдесет (180) дана након завршетка сваке финансијске године за ту календарску годину.

* 1. Буџетске апропријације

Гарант ће обезбедити да сви износи који се могу платити по основу ове Гаранције буду предвиђени Законом о буџету Републике Србије за сваку календарску годину.

* 1. Прописи за борбу против корупције и прања новца

Гарант (као и његова одељења, министарства, агенције или министри, било који ентитет под његовом контролом или било које повезано лице или страна која делује у његово име) се обавезује да обавља своје послове у складу са важећим Прописима за борбу против корупције и прања новца.

* 1. Санкције

(а) Гарант (као и његова одељења, министарства, агенције или министри, било који ентитет под његовом контролом или било које повезано лице или страна која делује у његово име) се обавезује да поштује Санкције и, посебно у контексту пројекта чији је саставни део Комерцијални уговор, да неће директно или индиректно користити све или делове прихода од Уговора о кредитном аранжману или позајмити, донирати или на други начин учинити доступним такве приходе било којој подружници, партнеру у заједничком улагању или другом лицу или ентитету:

* + - 1. да финансира или да омогући било какве пословне активности са лицем које је Мета санкција;
      2. који се налази, организован је или је резидент на Санкционисаној територији; или
      3. да финансира или да омогући било какве пословне активности на Санкционисаној територији; или

* + - 1. да на било који други начин Гарант или било која од његових подружница или друго лице које учествује у трансакцији, било као првобитни купац, саветник, инвеститор или друго, прекрши Санкције.

(б) Уколико Гарант (као и његова одељења, министарства, агенције или министри, било који ентитет под његовом контролом или било које повезано лице или страна која делује у његово име) постане свестан да подлеже или да је постао предмет Санкција или истраге у вези са истим или су против њега покренути или су у припреми судски поступци, дужан је да одмах, али у сваком случају не касније од пет (5) Радних дана, обавести Агента о појединостима и достави му сваку даљу информацију коју овај може разумно затражити.

(ц) Одредбе о санкцијама у параграфу (a) изнад не примењују се на Гаранта ако и у мери у којој поштовање таквих обавеза, резултује кршењем или сукобом са Одредбама о блокирању.

(д) У односу на сваку од Ограничених финансијских страна, Одредбе о санкцијама се неће примењивати у корист такве Ограничене финансијске стране ако, и у мери у којој, би довеле до кршења или сукоба са или одговорности према правилима Уредбе о блокади.

(е) У односу на сваку Конкретну меру која се односи на Одредбе о санкцијама од које Финансијска страна која је Ограничено финансијска страна нема користи у складу са параграфом (д) изнад, обавезе такве Финансијске стране биће изузете у циљу утврђивања да ли је добијена сагласност потребних Финансијских страна или да ли је Конкретна мера предузета по захтеву Финансијских страна.

1. ПЛАЋАЊА
   1. Плаћања Гаранта

Сва плаћања Гаранта у складу са овом Гаранцијом врше се према Финансијским странама у тренутно доступним слободно преносивим средствима, у истој валути у којој су изражени износи обухваћени Обавезама Зајмопримца, на рачун који Финансијске стране одреде за ову сврху.

* 1. Искљученост компензације или одбитака

Сва плаћања Гаранта у складу са овом Гаранцијом морају се извршити у целости, без компензације или противпотраживања, не подлежу никаквим условима, слободна су и изузета су од и без одбитака или задржавања за или на рачун пореза или у било које друге сврхе. Уколико се позитивним прописима тражи било који одбитак или задржавање исплате, Гарант ће одмах платити Финансијским странама додатни износ средстава који је потребан да осигура да ће укупан нето износ који примају Финансијске стране бити једнак целокупном износу који би примиле да није извршен одбитак или задржавање исплате.

* 1. Компензација

Финансијска страна може извршити компензацију било које доспеле обавезе Гаранта у складу са овом Гаранцијом са било којом доспелом обавезом Финансијске стране према Гаранту (у износу стварне користи за ту Финансијску страну), без обзира на место плаћања, рачуноводствену филијалу или валуту било које обавезе. Ако су обавезе изражене у различитим валутама, Финансијска страна може конвертовати било коју обавезу по тржишном девизном курсу у редовном пословању за потребе компензације.

1. ОБАВЕШТЕЊА
   1. Начин обавештавања

(а) Осим ако је другачије изричито предвиђено у овој Гаранцији, свако обавештење, захтев или друга врста комуникације (**Обавештење**), која ће бити достављена другој страни према овој Гаранцији, мора бити у писаној форми и мора бити достављена путем писма или факса, на адресу или број факса који су приказани на страници за потписивање ове Гаранције или на другу адресу или број о којима се може повремено обавештавати друга страна у писаној форми.

(б) Свако Обавештење које Гарант треба да достави Финансијској страни биће ефективно тек по пријему те Финансијске стране и само ако је исто изричито назначено на пажњу одељења или службеника (ако постоји) означених на страни за потписивање ове Гаранције (или неко друго одељење или службеника које ће та Финансијска страна да одредити за ову сврху).

* 1. Претпостављено обавештавање

(а) У складу са одредбама клаузуле 8.2(б), сматраће се да је Обавештење достављено на следећи начин:

* + - 1. ако се доставља писмом, када се достави на руке или преко курира; и
      2. ако се доставља путем факса, када се факс достави.

(б) Обавештење дато у складу са одредбама клаузуле 8.2(а), које је примљено нерадног дана или након радног времена у месту пријема, сматраће се да је достављено следећег радног дана у том месту.

1. ВАЛУТНО ОБЕШТЕЋЕЊЕ

Уколико:

(а) Финансијске стране (или Агент у име других Финансијских страна) приме од Гаранта било који износ по основу или у вези ове Гаранције у валути (Валути плаћања) различитој од оне договорене у клаузули ‎7.1 (Плаћања Гаранта) (Уговорена валута), било као резултат пресуде или налога, односно извршења било које пресуде или налога, ликвидације Гаранта или на неки други начин, и износ добијен конверзијом Валуте Плаћања у Уговорену валуту буде мањи од конкретног износа Уговорене валуте; или

(б) било који износ који Гарант плаћа по основу или у вези са овом Гаранцијом мора бити претворен из Уговорене валуте у другу валуту због (i) изношења захтева или подношења тужбе или доказа против Гаранта, (ii) доношења налога или пресуде пред било којим судом или другим трибуналом или (iii) извршења било ког налога датог или пресуде донете у вези са овом Гаранцијом или било којим другим Финансијским документом,

Гарант ће на захтев, као независну обавезу, исплатити свакој Финансијској страни сваки недостатак и губитак који је услед тога претрпела. Свака потребна конверзија валута биће обављена по важећем девизном курсу на дан и на тржишту које Агент одреди као најприкладније за конверзију. Гарант ће платити и трошкове конверзије.

1. ОСТАЛЕ ОДРЕДБЕ
   1. Рачун за посебне намене
   2. Гарант признаје да се за трансакцију предвиђену Финансијским документима неће отварати рачун за посебне намене из члана 19. Закона о јавном дугу („Службени гласник РС”, бр. 61/05, 107/09, 78/11, 68/15, 95/18, 91/19 и 149/20), одредбе Закона о буџетском систему („Службени гласник РС”, бр. 54/2009, 73/2010, 101/2010, 101/2011, 93/2012, 62/2013, 63/2013 - исправка, 108/2013, 142/2014, 68/2015 - др. закон, 103/2015, 99/2016, 113/2017, 95/2018, 31/2019, 72/2019, 149/2020, 118/2021, 138/2022, 118/2021 - др. закон и 92/2023), по овом основу (осим рачуна НБС) биће отворен у вези са трансакцијом предвиђено у Финансијским документима.
   3. Кумулативна овлашћења

Овлашћења које ова Гаранција додељује свакој Финансијској страни су кумулативна, не доводећи у питање њена овлашћења према општем праву, која се могу спроводити онолико често колико свака Финансијска страна сматра одговарајућим. Свака Финансијска страна може, везано за вршење сопствених овлашћења, да се придружи или сагласи са било којим лицем у било којој трансакцији, шеми или аранжману.

* 1. Коначност сертификата

Потврда, одлука, обавештење или мишљење Финансијске стране у вези са било којим плативим износом по основу ове Гаранције или Уговора о кредитном аранжману биће коначни и обавезујући за Гаранта, осим у случају очигледне грешке.

* 1. Искљученост подразумеваног одрицања

(а) Никакав пропуст или кашњење Финансијске стране у остваривању неког свог права, овлашћења или привилегије према овој Гаранцији или другом Финансијском документу неће деловати као одрицање од тог права, овлашћења или привилегије, нити ће појединачно или делимично коришћење права, овлашћења или привилегија онемогућити свако друго или даље њихово коришћење, односно коришћење било ког друго права, овлашћења или привилегије.

(б) Одустанак или сагласност коју је дала или одобрила Финансијска страна по основу ове Гаранције биће ефективна само ако је дата у писаној форми и само у случају и за сврху због које се даје.

* 1. Неважење одредби

Уколико било која одредба ове Гаранције буде или постане неважећа, незаконита или неизвршива према било ком праву, то ни на који начин неће утицати на валидност, законитост или извршивост осталих одредби.

* 1. Уступање

Ова Гаранција обавезује Гаранта и важиће у корист Финансијских страна и њихових овлашћених прималаца уступања или преноса. Гарант изричито признаје и прихвата одредбе Клаузуле 23 (Промене Зајмодаваца), клаузуле 25.12 (Оставка Агента) и клаузуле 25.13 (Замена Агента) из Уговора о кредитном аранжману, сагласан је и да ће свако лице у чију корист се изврши уступање или пренос у складу тим клаузулама имати право на користи од ове Гаранције. Гарант ће извршити сваки документ, предузети све радње и осигурати да Зајмопримац изврши сваки документ и предузме све радње, према захтеву Агента или у складу са Законом о девизним плаћањима, ради примене клаузуле 23 (Промене Зајмодаваца), клаузуле 23.6 (BPIAE Суброгација), клаузуле 25.12 (Оставка Агента) и клаузуле 25.13 (Замена Агента) из Уговора о кредитном аранжману. Свака Финансијска страна може у било ком тренутку уступити или на други начин пренети сва или део својих права која остварује по основу ове Гаранције.

* 1. Права треће стране

Закон о уговорима (Права трећих страна) из 1999. године не примењује се на ову Гаранцију, нити једно лице осим страна ове Гаранције или овлашћеног примаоца уступања било које Финансијске стране неће имати никаква права по основу ове Гаранције, нити ће бити спроводива на основу радње било ког лица, осим страна Гаранције.

* 1. Копије

Ова Гаранција може бити извршена путем копије и све копије заједно имају се сматрати једним истим инструментом.

1. Меродавно право и прихватање надлежности
   1. Меродавно право

(а) Овај инструмент, као и сваки спор, полемика, поступак или потраживање било које природе који из њега произилазе или су на било који начин са њим повезани (укључујући све вануговорне спорове и потраживања), биће регулисани и тумачени у складу са Енглеским правом.

(б) Енглески судови имај искључиву надлежност за решавање спорова који настану из или у вези са овим инструментом (укључујући спорове везане за постојање, валидност или престанак овог инструмента). („**Спор**”).

(ц) Стране овог инструмента су сагласне да су судови у Енглеској најприкладнији и најпогоднији за решавање Спорова и, сходно томе, ниједна страна неће тврдити супротно.

1. Одрицање од имунитета

(а) Гарант се уопштено одриче сваког имунитета који он или његова имовина или приходи иначе могу имати у било којој јурисдикцији, укључујући и имунитет у погледу:

* + - 1. надлежности било ког суда или трибунала;
      2. ослобађања путем судске забране или налога за одређено поступање или ради повраћаја имовине или прихода; и
      3. сваког процеса за извршење било које одлуке или пресуде против његове имовине; и
      4. уручења путем поште; и
      5. било ког процеса против његове имовине или прихода за извршење пресуде, стварноправних тужби, хапшења, притварања или продаје било које имовине или прихода,

и у мери у којој се у таквој јурисдикцији њему или његовој имовини може доделити имунитет (без обзира да ли се тражи или не), Гарант неопозиво пристаје на извршење било које пресуде или одлуке и сагласан је да не захтева и неопозиво се одриче таквог имунитета у највећем дозвољеном обиму према законима надлежне јурисдикције.

(б) Гарант је сагласан ће у било ком поступку у Енглеској ово одрицање имати најшири обим који је дозвољен у складу са Енглеским законом о државном имунитету из 1978. године и да је одрицање неопозиво у сврху истог прописа.

(ц) Без обзира на било коју одредбу клаузуле 12 (Одрицање од имунитета), Гарант се не одриче имунитета у погледу било које садашње или будуће Изузете имовине.

(д) Без ограничења на обавезе Гаранта у складу са одредбама параграфа (а) и (б) изнад, у вези са било којим поступком који проистиче из или је у вези са извршењем и/или испуњењем било које одлуке или судске пресуде донете против њега, Гарант пристаје на надлежност сваког суда испред кога се води такав поступак.

* 1. Уручење путем поште

Не доводећи у питање било који други дозвољени начин достављања, Гарант је сагласан да ће му достављање било ког обрасца тужбе, обавештења или другог документа због поступка пред таквим судовима бити уредно уручено ако се достави или пошаље посебном поштом Амбасадору Републике Србије, за Суд St. James’s на адреси 28 Belgrave Square, London SW1X 8QB (са назнаком Н/Р отправник послова г-ђа Оливера Маринковић) или на другу адресу у Енглеској или Велсу о којој Гарант може повремено обавестити Агента.

Ова Гаранција је прописно извршена на дан који је први горе написан.

Потписници Гаранције

**Гарант**

**РЕПУБЛИКА СРБИЈА** као Гарант коју заступа Влада Републике Србије,

поступајући преко Министарства финансија

Потпис …………………

Име Синиша Мали

Функција Први потпредседник Владе и министар финансија

КОНТАКТНИ ПОДАЦИ

Адреса: Кнеза Милоша 20, Београд, Република Србија

Email: kabinet@mfin.gov.rs/uprava@javnidug.gov.rs

Н/Р: Министар финансија

**Првобитни зајмодавац**

За и у име

**DEUTSCHE BANK AG, PARIS BRANCH** као Првобитни Зајмодавац

|  |  |  |  |  |
| --- | --- | --- | --- | --- |
| Потпис | **………………………….** |  | Потпис | **………………………….** |
| Име |  |  | Име |  |
| Функција |  |  | Функција |  |

КОНТАКТНИ ПОДАЦИ

Адреса: Deutsche Bank AG, Paris Branch

23-25 avenue Franklin Roosevelt

75008 Paris

France

Email: vincent.gabrie@db.com / brian.scheidt@db.com

Број телефона: +33 1 44956164 / +33 1 44 95 62 49

Н/Р: STEF - Vincent Gabrié / Brian Scheidt

**Агент**

За и у име

**DEUTSCHE BANK AG, Paris Branch** као Агент

|  |  |  |  |  |
| --- | --- | --- | --- | --- |
| Потпис | **………………………….** |  | Потпис | **………………………….** |
| Име |  |  | Име |  |
| Функција |  |  | Функција |  |

КОНТАКТНИ ПОДАЦИ

Адреса: Deutsche Bank AG, Paris Branch

23-25 avenue Franklin Roosevelt

75008 Paris

France

Email: vincent.gabrie@db.com / brian.scheidt@db.com

Број телефона: +33 1 44956164 / +33 1 44 95 62 49

Н/Р: STEF - Vincent Gabrié / Brian Scheidt

**Водећи мандатни аранжер**

За и у име

**DEUTSCHE BANK AG, Paris Branch** као Водећи мандатни аранжер

|  |  |  |  |  |
| --- | --- | --- | --- | --- |
| Потпис | **………………………….** |  | Потпис | **………………………….** |
| Име |  |  | Име |  |
| Функција |  |  | Функција |  |

КОНТАКТНИ ПОДАЦИ

Адреса: Deutsche Bank AG, Paris Branch

23-25 avenue Franklin Roosevelt

75008 Paris

France

Email: vincent.gabrie@db.com / brian.scheidt@db.com

Број телефона: +33 1 44956164 / +33 1 44 95 62 49

Напомена: STEF - Vincent Gabrié / Brian Scheidt